**SUSITARIMAS DĖL PAPILDOMŲ IR (AR) NEATLIEKAMŲ DARBŲ NR. 3**

**PRIE 2023-09-15 SUTARTIES NR. S-1019**

2025-03-27

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“**,atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-09-15 Šalys sudarė pirkimo sutartį Nr. S-1019 „Krašto kelio Nr. 221 Vievis–Aukštadvaris ruožo nuo 1,800 km iki 3,388 km rekonstravimas, įrengiant pėsčiųjų ir dviračių takus“ (toliau – **Sutartis**), projekte „Valstybinės reikšmės krašto kelio Nr. 221 Vievis–Aukštadvaris ruožo nuo 1,800 km iki 3,388 km rekonstravimas, įrengiant pėsčiųjų ir dviračių takus“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, Rangovas informavo Užsakovą, kad remiantis visų statybos dalyvių sprendimu bei projektuotojų pateiktais patikslintais projektiniais sprendiniais, nustačius, kad ties esamo ir naujai įrengiamo kelių sujungimu formuojasi duobės, nuspręsta ties PK 18+10 išardyti naujai įrengtą asfalto dangą, atviru būdu pakloti PVC vamzdį, ties bortais įrengti 2 trapus ir vandenį nuvesti į artimiausią šulinėlį. Įgyvendinant projektą, dėl trukdančio šulinio dangčio įpjovus atitvaro elementą, nuspręsta įrengti projektuotojų siūlomą galinį elementą bei atitvarą, jo nenuleidžiant. Paaiškėjus, kad statinys kerta sklypo ribą, nuspręsta kanalizuoti griovius, įrengiant papildomus vamzdžius. Dėl minėtų priežasčių, atsirado poreikis atlikti papildomus darbus (detalizuoti **Priede Nr. 7**), kurių kaina sudaro 13 892,59 Eur be PVM;
4. Sutarties XIIskyriaus „Papildomi darbai ir neatliekami darbai. Sutarties keitimo tvarka“ nuostatomis Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 3 dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl žemiau nurodytos papildomų darbų kainos, kurią, Rangovui atlikus šiame Susitarime numatytus papildomus darbus, Užsakovas įsipareigoja Rangovui sumokėti Sutartyje numatyta tvarka:
   1. viso papildomų darbų kaina su PVM yra 16 810,03 Eur (šešiolika tūkstančių aštuoni šimtai dešimt eurų, 03 ct).
   2. papildomų darbų kaina be PVM yra 13 892,59 Eur (trylika tūkstančių aštuoni šimtai devyniasdešimt du eurai, 59 ct).
   3. 21 proc. PVM yra 2 917,44 Eur (du tūkstančiai devyni šimtai septyniolika eurų, 44 ct).
2. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: *16 810,03 Eur* (su PVM). Galutinė Sutarties kaina yra*:   
   2 115 512,16 Eur* (su PVM).
3. Šalys susitaria, kad dėl papildomų darbų yra suteikiamas papildomas darbų atliko terminas: 11 (vienuolika) kalendorinių dienų.
4. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą  bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
5. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
6. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
7. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
8. Susitarimas yra neatskiriama ir sudėtinė Sutarties dalis.
9. Susitarimo priedai:
   1. Darbų pakeitimo aktas Nr. 2 kelias Nr. 221 (2).

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM mokėtojo kodas LT219497917  Telefonas +370 5 215 2050  El. paštas eurovia@eurovia.lt  A.s. LT36 2140 0300 0060 9614  AB „Luminor Bank“  Dokumentą pasirašantis įgaliotas bendrovės darbuotojas |
|  |  |